[{"text_idx": "#000001", "text": "Dum dau\u0306ro de via tradicia printempa festo, Universala Esperanto-Asocio kun 65 fakaj asocioj, inkluzive de la Universala Medicina Esperanto-Asocio (UMEA), kaj membroj el 130 landoj sekvas zorgeme la situacion de la epidemio de pneu\u0306monio kau\u0306zita de la nova koronaviruso en via lando, kaj precipe deziras la sanon de la c\u0302inaj membroj kaj la esperantistoj en Wuhan. Ni simpatias la malsanulojn infektitajn de la viruso kaj kondolencas pri la mortintoj kaj ties familianoj.\nNi atentas, ke viaj registaroj de la centra g\u0302is la lokaj, kaj c\u0302iuj popoloj solidarece, kurag\u0302e, serioze kaj racie batalas kontrau\u0306 la epidemio. Ni ankau\u0306 rimarkis la klopodojn de la c\u0302ina registaro por preventi kaj regi la disvolvig\u0302on de la epidemio. Ni kredas, ke pro viaj fortostrec\u0302oj kaj sinceraj, kompatemaj motivoj vi kapablos finfine plene ekstermi la viruson kaj sukcesos sanigi la infektitojn en ne tre longa tempo."}, {"text_idx": "#000002", "text": "Al vi kaj al c\u0302iuj c\u0302inaj popoloj, precipe al la esperantistoj en Wuhan, ni kore deziras kurag\u0302on, sanon, felic\u0302on kaj sukceson en la batalo kontrau\u0306 la nova koronaviruso en la musa jaro, kaj kore sopiras renkontig\u0302i kun vi en diversaj esperantaj okazoj de la tuta mondo."}, {"text_idx": "#000004", "text": "Ni c\u0302iam estas kun vi kaj sincere salutas vin"}]